CELEX: 62008TN0029
Language: lt
Date: 2008-01-18 00:00:00
Title: Byla T-29/08 2008 m. sausio 18 d. pareikštas ieškinys byloje Liga para a Protecção da Natureza prieš Europos Bendrijų Komisiją

29.3.2008   
            
            
               LT
            
            
               Europos Sąjungos oficialusis leidinys
            
            
               C 79/29
            
         2008 m. sausio 18 d. pareikštas ieškinys byloje Liga para a Protecção da Natureza prieš Europos Bendrijų Komisiją
   
   (Byla T-29/08)
   (2008/C 79/58)
   Proceso kalba: portugalų
   Šalys
   
      Ieškovė: Liga para a Protecção da Natureza (LPN) (Lisabona, Portugalija), atstovaujama advokatės P. Vinagre e Silva
   
      Atsakovė: Europos Bendrijų Komisija
   Ieškovės reikalavimai
   
               —
            
            
               Panaikinti Europos Komisijos Generalinio sekretoriato sprendimą, kuriuo atsakant į prašymą dėl patvirtinimo, atmetamas LPN pateiktas prašymas susipažinti su dokumentais, susijusiais su Baixo Sabor užtvankos statybos procedūra;
            
         
               —
            
            
               priteisti iš Europos Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Informacija, kurios LPN prašo Komisijos, visų pirma turi būti laikoma informacija, kuri gali ir turi būti pateikta jos dispozicijon, atsižvelgiant svarbius aplinkosaugos interesus, kuriuos ši organizacija siūlosi ginti ir saugoti įgyvendinant Baixo Sabor užtvankos statybos projektą (Reglamentas Nr. 1367/2006 (1) ir Reglamentas Nr. 1049/2001 (2))
   Prielaidos, kad egzistuoja svarbesnis visuomenės interesas galimybės susipažinti atžvilgiu (Reglamento Nr. 1367/2006 6 straipsnio 1 dalis), netaikymas neatleidžia Komisijos nuo pareigos įvertinti šio intereso esmę konkrečiu atveju. Bet kuriuo atveju Komisija atsisakymo pagrindus turi aiškinti griežtai.
   Nepakanka, kad Komisija remtųsi teoriniu modeliu, jog egzistuoja išimties, susijusios su patikrinimais ir kontrole, viršenybė tam, kad nenurodydama kitų atskiruose dokumentuose pateikiamų papildomų ir konkrečių priežasčių, nuspręstų atsisakyti leisti susipažinti su visais LPN prašomais dokumentais.
   Komisija atsisakė iš dalies leisti susipažinti su dokumentais, nurodydama bendrus motyvus, kad ji nedėjo jokių pastangų dokumentus suskirstyti į „konfidencialios dalys ir nekonfidencialios dalys“, remdamasi principu, kad visi dokumentai, susiję su patikrinimu ir tyrimu, yra neprieinami. Tačiau šiame etape Komisija taip pat turi atlikti konkretų informacijos, esančios dokumentuose, su kuriais prašoma susipažinti, vertinimą.
   
      (1)  2006 m. rugsėjo 6 d. Europos Parlamento ir Tarybos reglamentas (EB) Nr. 1367/2006 dėl Orhuso konvencijos dėl teisės gauti informaciją, visuomenės dalyvavimo priimant sprendimus ir teisės kreiptis į teismus aplinkosaugos klausimais nuostatų taikymo Bendrijos institucijoms ir organams (OL L 264, p. 13).
   
      (2)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, p. 43).